cyanic-selkie/wikianc huggingface dataset:
การติดเชื้อในกระแสเลือดในทารกแรกเกิด
การติดเชื้อในทารกแรกเกิดแบ่งออกเป็นระยะต้น (early) และระยะหลัง (late) โดยการติดเชื้อในกระแสเลือดในทารกแรกเกิดระยะต้นหมายถึงการติดเชื้อในกระแสเลือดที่เกิดในทารกแรกเกิดอายุไม่เกิน 7 วัน (แหล่งข้อมูลบางแหล่งกำหนดว่าไม่เกิน 72 ชั่วโมงหลังเกิด) ส่วนการติดเชื้อในกระแสเลือดในทารกแรกเกิดระยะหลังหมายถึงการที่ทารกมีการติดเชื้อในกระแสเลือดที่อายุมากกว่า 7 วัน (หรือ 72 ชั่วโมง ขึ้นอยู่กับแหล่งข้อมูล) การติดเชื้อในกระแสเลือดในทารกแรกเกิดเป็นสาเหตุการเสียชีวิตของทารกแรกเกิดในโรงพยาบาลที่พบบ่อยที่สุด รวมทั้งเป็นสาเหตุการเสียชีวิตในชุมชนที่พบ่อยในประเทศที่กำลังพัฒนาอีกด้วย
โดยทั่วไปแพทย์ไม่สามารถวินิจฉัยจากการซักประวัติและการตรวจร่างกายเพียงอย่างเดียวได้อย่างแม่นยำว่าทารกอายุไม่เกิน 90 วัน ที่มีไข้ (อุณหภูมิกายมากกว่า 38 องศาเซลเซียส) นั้นมีการติดเชื้อในกระแสเลือดหรือไม่ เว้นแต่กรณีตรวจพบหลอดลมฝอยอักเสบเฉียบพลันอย่างชัดเจนเท่านั้น จึงมีคำแนะนำให้ดำเนินการตรวจทางห้องปฏิบัติการอย่างละเอียดกับทารกอายุไม่เกิน 30 วัน ที่มีไข้ การตรวจเหล่านี้ได้แก่ การตรวจนับและแยกชนิดเม็ดเลือด การเพาะเชื้อจากเลือด การตรวจปัสสาวะ การเพาะเชื้อจากปัสสาวะ การตรวจน้ำไขสันหลัง และการเพาะเชื้อจากน้ำไขสันหลัง รวมถึงการรับไว้สังเกตอาการในโรงพยาบาล ร่วมกับให้ยาปฏิชีวนะครอบคลุมเชื้อที่อาจเป็นสาเหตุของการติดเชื้อในกระแสเลือดอย่างน้อย 48 ชั่วโมง จนกว่าผลการเพาะเชื้อจะรายงานว่าไม่มีเชื้อขึ้น มีความพยายามที่จะสร้างเกณฑ์ช่วยในการวินิจฉัยว่าทารกที่มีไข้ที่มีอาการแบบใดจะสามารถให้สังเกตอาการที่บ้านได้อย่างปลอดภัยโดยไม่ต้องรับไว้รักษา เกณฑ์เหล่านี้เช่นเกณฑ์โรเชสเตอร์เป็นต้น
งบดุล
งบดุล เป็นงบการเงินแสดงฐานะของกิจการ ณ วันสิ้นรอบระยะเวลาบัญชี (วันสิ้นงวดบัญชี) โดยจัดทำขึ้นทุกๆ รอบระยะเวลาที่กำหนดไว้ เช่น 3 เดือน, 6 เดือน, 1 ปี งบดุลแสดงความสัมพันธ์ของทรัพย์สิน หนี้สินและส่วนของเจ้าของ  สมการบัญชี (Accounting Equation) สินทรัพย์ = หนี้สิน + ส่วนของเจ้าของ
ปัจจุบัน กรมสรรพากรและกรมพัฒนาธุรกิจการค้า กำหนดให้บริษัทจัดทะเบียนใช้ "งบแสดงฐานะการเงิน" (statement of financial position) แทนการใช้งบดุล รวมถึงหน่วยงานราชการด้วย
วันหยุดในประเทศอินเดีย
ประเทศอินเดียถือว่าเป็นประเทศหนึ่งที่มีความหลากหลายทางวัฒนธรรมสูง และมีการเฉลิมฉลองเทศกาลและวันหยุดต่าง ๆ อย่างหลากหลาย อย่างไรก็ตามในประเทศอินเดียมีวันหยุดราชการ (national holidays) แค่สามวันเท่านั้น คือ วันสาธารณรัฐ 26 มกราคม, วันเอกราช 15 สิงหาคม และ คานธีชยันตี 2 ตุลาคม
งบดุล
โครงสร้างของงบดุล
ตัวอย่างงบดุลของบริษัทมหาชนโดยทั่วไป
วันหยุดในประเทศอินเดีย
รัฐแต่ละรัฐจะมีเทศกาลท้องถิ่นที่แตกต่างกันไปตามศาสนาและภาษาหลักของรัฐนั้น ๆ เทศกาลฮินดูที่เป็นที่นิยมสูง เช่น มกรสังกรานติ, โปงคัล, มหาศิวาราตรี, โอนัม, กฤษณชนมาษฏมี, สรัสวตีบูชา, ทีปาวลี, คเณศจตุรถี, รักษพันธัน, โหลี, ทุรคาบูชา, นวราตรี ส่วนเทศกาลของศาสนาเชน เช่น มหาวีรชนมกัลยานัก และ ปรรยุษาณ เทศกาลของศาสนาซิกข์ เช่น คุรุนานักชยันตี และ วิสาขี เทศกาลมุสลิม เช่น อีดิลฟิฏร์, อีดุลอัฎหา, เมาลิด, มุฮัรรอม เทศกาลพุทธ เช่น อามเพฑกรชยันตี, พุทธชยันตี, วันธรรมจักรปรวรรตัน และ โลซาร์ เทศกาลโซโรอัสเตอร์ปาร์ซี เช่น โนวรูซ และเทศกาลคริสต์ เช่น คริสต์มาส กับ ปัสกา เช่นเดียวกับวันหยุดสังเกตการณ์ เช่นวันศุกร์ศักดิ์สิทธิ์
วันหยุดราชการ
วันหยุดราชากร (National holidays) นั้นเป็นวันหยุดที่ปฏิบัติตามในทุกรัฐและยูที ประเทศอินเดียมีวันชาติอยู่ด้วยกันสามวันดังต่อไปนี้
วันหยุดฮินดู
รายการต่อไปนี้เป็นเทศกาลฮินดูที่มีการเฉลิมฉลองกันทั่วไป และ/หรือได้รับประกาศเป็นวันหยุดราชการในบางรัฐหรือยูทีของอินเดีย
งบดุล
โครงสร้างของงบดุล
รวมสินทรัพย์
หนี้สินและส่วนของผู้ถือหุ้น
รวมหนี้สินและส่วนของผู้ถือหุ้น
ตัวอย่างวิธีการสร้างงบดุล
1.1 นายนัท ลงทุนเปิดบริษัทใหม่โดยใช้ชื่อว่า บริษัท ซื่อตรง จำกัด เพื่อทำธุรกิจร้านกาแฟและเบเกอรี่ โดยนำเงินสด 2,000,000 บาท ไปเปิดบัญชีธนาคารเพื่อใช้เป็นเงินทุนเริ่มแรก รายการนี้มีผลกระทบกับงบดุลดังนี้
สินทรัพย์ เงินในบัญชีธนาคาร                         2,000,000
ส่วนของผู้ถือหุ้น เงินทุน                                         2,000,000
1.2 จากนั้นได้ซื้ออาคารพาณิชย์ราคา 1,000,000 บาท โดยวางเงินดาวน์ 20%  ที่เหลือผ่อนกับธนาคารเป็นเวลา 10 ปี
สินทรัพย์ เงินในบัญชีธนาคาร                         1,800,000 อาคาร                                        1,000,000
หนี้สิน เงินกู้ธนาคาร                                     800,000
1.3 ซื้อเครื่องต้มกาแฟ เครื่องอบขนมปัง และอุปกรณ์ตกแต่งร้าน เป็นเงิน 500,000 บาท
1.4 ซื้อวัตถุดิบ เช่น เมล็ดกาแฟ นมสด แป้งขนมปัง น้ำตาล เป็นเงิน 100,000 บาท โดยได้รับเครดิต 30 วัน
สินทรัพย์ เงินในบัญชีธนาคาร                         1,300,000 อาคาร                                         1,000,000 อุปกรณ์                                           500,000 สินค้าคงเหลือ                                    100,000
หนี้สิน เงินกู้ธนาคาร                                     800,000 เจ้าหนี้การค้า                                     100,000
1.5 นำรายการทั้งหมดมาจัดเรียงใหม่จะได้งบดุลดังนี้
บริษัท ซื่อตรง จำกัด งบดุล ณ วันที่ .....
สินทรัพย์ สินทรัพย์หมุนเวียน เงินในบัญชีธนาคาร                         1,300,000 สินค้าคงเหลือ                                    100,000 สินทรัพย์ไม่หมุนเวียน ที่ดิน อาคาร และอุปกรณ์                 1,500,000 --- รวมสินทรัพย์                             2,900,000 ===================================
หนี้สิน หนี้สินหมุนเวียน เจ้าหนี้การค้า                                     100,000 หนี้สินไม่หมุนเวียน เงินกู้ธนาคาร                                     800,000
ส่วนของผู้ถือหุ้น เงินทุน                                         2,000,000 --- รวมหนี้สินและส่วนของผู้ถือหุ้น       2,900,000 ===================================
หวง จื่อเฟย
หวง จื่อเฟย (黃子菲; Ava, Wong Chi Fei; 28 เมษายน ค.ศ. 1992 – ) เป็นนางแบบวัยสาวที่มีชื่อเสียงของฮ่องกง ซึ่งปัจจุบันเป็นศิลปินสังกัดสตาร์เจแอนด์สแนชเอนเตอร์เทนเมนท์กรุ๊ป ใน ค.ศ. 2006 เธอได้ร่วมแข่งขันในรายการ เยส!ฉวนกั่งเสี้ยวฮัวเสี้ยวเฉ่าปี่ไส้ และร่วมเซ็นสัญญาให้กับการเป็นนางแบบเฟิร์สแคสท์ ทางผู้บริหารของบริษัทได้สนับสนุนให้เธอเป็นนักแสดงในเวลาต่อมา เธอใช้เวลา 2 วันสร้างยาฮูบล็อกและได้รับความนิยมเป็นอันดับ 2 ก่อนที่จะสร้างบล็อกเพิ่มเติมในภายหลัง และในวันที่ 20 มกราคม ค.ศ. 2012 เธอได้แต่งงานกับคนนอกวงการ
ตำบลเชียงดาว
เชียงดาว เป็นตำบลในอำเภอเชียงดาว จังหวัดเชียงใหม่ ใน พ.ศ. 2563 ตำบลนี้มีประชากร 16,746 คน
เขตการปกครอง
ตำบลนี้แบ่งออกเป็น 16 หมู่บ้าน ดังนี้
การปกครองส่วนท้องถิ่น
พื้นที่ตำบลเชียงดาวอยู่ในความรับผิดชอบขององค์กรปกครองท้องถิ่น 2 แห่ง ได้แก่
เจนีวีฟ คอลฟิลด์
เจนีวีฟ คอลฟิลด์ (Genevieve Caulfield) เกิดวันที่ 8 พฤษภาคม พ.ศ. 2431 ที่เมืองซัฟฟอล์ก รัฐเวอร์จิเนีย สหรัฐอเมริกา เธอเป็นสุภาพสตรีตาบอดชาวอเมริกัน ผู้นำอักษรเบรลล์มาเผยแพร่แก่คนตาบอดในประเทศไทยเป็นครั้งแรก เป็นการเปิดศักราชแห่งการเรียนรู้หนังสือของคนตาบอดไทยตั้งแต่นั้นมา ในปี พ.ศ. 2482 ได้ริเริ่มตั้งโรงเรียนสอนคนตาบอดกรุงเทพ และมูลนิธิช่วยคนตาบอดแห่งประเทศไทยในพระบรมราชินูปถัมภ์ ช่วยงานของมูลนิธิตลอดมา ตราบจนวาระสุดท้ายของชีวิตในประเทศไทยเมื่อ พ.ศ. 2515
อ้างอิง
18881972
สายไหม ปลัดศรีช่วย
ในปี 2551 โชคร้ายที่สายไหมเกิดบาดเจ็บระหว่างที่ไปเล่นในลีกตุรกี ทำให้ต้องพักรักษาตัวไปพักใหญ่ และ ภายหลังได้เลิกเล่นไปในที่สุด สายไหมถือเป็นหนึ่งในนักกีฬาคนแรกๆของไทย ที่ได้ไปเล่นในลีกตุรกีอีกด้วย ตอนนั้นไปเล่นให้ทีม Yeşilyurt
ปัจจุบัน สายไหม ได้เป็นผู้ช่วยผู้ฝึกสอนให้กับทาง สโมสรขอนแก่นสตาร์วีซี
ประวัติ
สายไหม ปลัดศรีช่วย เป็นคนขอนแก่น เป็นศิษย์เก่าโรงเรียนหนองเรือวิทยา ติดทีมชาติไทยชุดใหญ่ตั้งแต่ปี 2004 - 2008
ในปี 2004 นอกจากสายไหมได้แจ้งเกิดในนามทีมชาติไทยชุดใหญ่แล้ว ยังกลายเป็นนักกีฬาที่มีค่าตัวสูงมากๆ และเป็นที่หมายปองของสโมสรยักษ์ใหญ่ของไทยแทบทั้งสิ้น
เป็นหนึ่งในนักวอลเลย์บอลหญิงไทยคนแรกๆ ที่ได้ไปเล่นในลีกอาชีพที่ต่างประเทศ ตอนนั้นเธอได้ไปเล่นลีกตุรกี ให้ทีม Yeşilyurt ก่อนที่สายไหมจะบาดเจ็บหนักที่หัวเข่าระหว่างที่เล่นในลีกตุรกี ทำให้ต้องพักรักษาตัวไปพักใหญ่ หลังจากเข้ารับการผ่าตัดเพื่อรักษา แล้วเธอก็กลับมาเล่นวอลเลย์บอลได้พักนึง แต่อาการบาดเจ็บมันรุนแรง ทำให้ภายหลังสายไหมได้ตัดสินใจ เลิกเล่นวอลเลย์บอลไปในที่สุด
หลังจากเลิกเล่นวอลเลย์บอลสายไหม ได้เข้ามาเป็นหนึ่งในทีมผู้ช่วยผู้ฝึกสอนของ วอลเลย์บอลหญิงทีมชาติไทยชุด U-23(วีทีวี บิญดิญ คัพ 2019 เวียดนาม) และ ปัจจุบันเป็นผู้ช่วยผู้ฝึกสอนให้กับทาง สโมสรขอนแก่นสตาร์วีซี
อนิเมะในปี พ.ศ. 2561
เหตุการณ์ที่เกี่ยวข้องกับ '''อนิเมะในปี พ.ศ. 2561''' ปีเต็มสุดท้ายของยุคเฮเซ
ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2561
ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2561
ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2561
ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2561
รัฐจ้าว
จ้าว เป็นหนึ่งในเจ็ดรัฐใหญ่ระหว่าง ยุครณรัฐ (戰國時代) ในยุคจีนโบราณ. เกิดขึ้นเมื่อรัฐจิ้นแยกออกเป็นสามรัฐ คือ รัฐจ้าว, รัฐหาน (韓國), และรัฐเว่ย์ (魏國), ในศตวรรษที่ 5 ก่อนคริสตกาล. รัฐจ้าว ได้รับความแข็งแกร่งอย่างมากจากการปฏิรูปทางทหารที่ริเริ่มในช่วงระหว่างรัชสมัยพระเจ้าจ้าวอู่หลิง (趙武靈王), แต่ก็พ่ายแพ้อย่างยับเยินให้แก่ รัฐฉิน (秦國) ในยุทธการที่ฉางผิง (長平之戰). อาณาเขตของรัฐจ้าวรวมถึงพื้นที่ในปัจจุบันของ มองโกเลียใน, เหอเป่ย์, ชานซี, และฉ่านซี. รายล้อมด้วยดินแดนของรัฐฉิน, รัฐเว่ย์, ซฺยงหนู (匈奴), และหานตาน (邯郸). รัฐจ้าวขึ้นขื่อเรื่อง กองทหารม้า ที่มีขื่อเสียงเลื่องลือด้านฝีมือการรบไปทั่วแผ่นดินจีน
รัฐจ้าวเป็นบ้านของนักปรัชญาการบริหาร เชิ่น เต้า (慎到) นักนิติปรัชญา, กงซุนหลง (公孫龍) นักตรรกวิทยา, และสฺวินข้วง (荀況) ปรัชญาเมธีลัทธิขงจื๊อ.
การค้นหาในแนวกว้างตามการเรียงลำดับแบบพจนานุกรม
Lexicographic Breadth-First Search เป็นวิธีการค้นหาข้อมูลแบบหนึ่งที่คล้ายกับ breadth-first search แต่เปลี่ยนจากการนำเส้นเข้าแถว เปลี่ยนเป็นนำ set ของจุดเข้าแถวแทน โดยที่ set ในแถวนั้นคือ set ที่เกิดจากการแบ่งกลุ่มจุด ที่ยังไม่ได้รวมเข้าด้วยกัน ในแต่ละขั้นตอน จะทำการดึง จุด v (จุดใดๆ ใน set)จาก set หน้าสุดของแถว ออกมาจากแถวและ ถ้าการดึงนั้นทำให้ทำให้ set นั้นว่างก็จะดึง set นั้นออกจากแถว หลังจากนั้น ทุกๆ set ในแถวจะถูกแทนที่ด้วย 2 subsets คือ set ที่มี v เชื่อม และ set ที่ไม่มี v เชื่อม โดย set ที่มี v เชื่อมจะถูกนำมาเข้าแถวก่อน อีกแบบหนึ่ง วิธีการทำงานดังนี้ :
- เริ่มใส่ทุก set เข้าไปใน แถว โดยแต่ละset จะมี จุด 1 จุด
- ให้แถวผลลัพธ์เป็นว่างเปล่า
- ถ้ายังมีset ในแถว :
- หาจุด v และ เอาจุด v ออกจาก set แรกในแถว
- ถ้า set แรกในแถวว่างแล้ว ให้เอา set นั้นออกจากแถว
- ใส่ v ลงไปแถวผลลัพธ์
- ในทุกๆ จุด w ที่จุดvเชื่อมได้ ซึ่งอยู่ใน set ในแถว :
- ถ้า set นั้นๆ ยังไม่ได้ แทน w ด้วย v ให้สร้าง set ใหม่ แล้ว ใส่ set ใหม่ไว้หน้า set นั้นๆ ถ้าไม่ ให้ set ใหม่ไว้ด้านหนัง set นั้นๆ
- ย้าย w ไปที่ set ใหม่ แล้วถ้า set ที่ถูกดึง w ออกนั้นว่างก็ให้ดึง set นั้นออกจากแถว
แต่ละจุด จะถูกทำงานครั้งเดียว แต่ละเส้นจะถูกใช้งานเมื่อ จุด 2 จุด ถูกนำมาคำนวณ และ ถ้าการย้าย set ในแถวคอยมีความเร็วแบบคงที่ การวนซ้ำแต่ละครั้งจะมีการวนซ้ำแบบคงที่เช่นกัน จึงเหมือนกับการใช้ Breadth-First Search กระบวนการนี้ใช้เวลาแบบคงที่
การที่เรียกว่า Lexicographic Breadth-First Search เพราะว่ากระบวนการนี้ได้สร้างการจัดเรียงที่สามารถนำไปใช้ในการเรียกคำศัพท์ทางพจนานุกรมได้
(เพิ่มเติม) Lexicographic breath-first-search ordering(Lex-BFS) เป็นการจัดเรียง จุด ของกราฟ โดยผ่านกระบวนการต่อไปนี้ 1. ทำเครื่องหมาย จุดไหนก็ได้บนกราฟให้เป็น 1 แล้วตั้งว่า ได้ผ่านกราฟไปแล้ว 2. ถ้ายังมีจุดที่ไม่ได้ผ่าน ให้เลือกจุดที่ยังไม่ได้ผ่านนั้นซึ่งต้องเป็นจุดที่ติดกับจุดที่ผ่านไปแล้วที่เล็กที่สุด(สุดแรก)โดยวิธีการ Lexicographic breath-first-search ordering ตั้งให้เป็นจุดที่ผ่านไปแล้ว และใส่ไว้ในลำดับต่อไป
ซึ่งการเปรียบเทียบ 2 ลิส นั้น สามารถเปรียบเทียบได้ดังนี้ จัด list ทั้ง 2 อันแบบลำดับเพิ่ม หาจุดที่เล็กที่สุดที่ทั้ง 2 ลิสต่างกัน ซึ่งจุดที่มีเลข น้อยกว่าจะถือว่าเล็กกว่า( อยู่ก่อน ) ทำให้ลิสนั้นอยุ่ก่อนด้วย
ทฤษฎี 1 กราฟใดๆ เป็น chordal graph ก็ต่อเมื่ออินเวิสของการจัดเรียงแบบ Lex-BFS ของกราฟนั้น เป็นการจัดเรียงแบบ perfect elimination ordering
ถ้าอินเวิส ของ Lex-BFS เป็น perfect elimination ordering แล้วกราฟนั้นเป็น chordal graph ถ้ากราฟ G เป็น chordal graph และ อินเวิสของ Lex-BFS ของ G ไม่เป็น perfect elimination ordering แล้วแสดงว่าจะต้องมี จุด ที่ n0 > n1 > n2 ซึ่ง n0 ติดกับ n1 n2 แต่ n1 ไม่ติดกับ n2 เราสามารถเขียน ลำดับของจุดโดยการเรียงแบบมากไปน้อย ว่า n0 > n1 > n2 > …. > nL-1 ผิดถ้า l >= 3 และกราฟย่อย ( L=3; n3-1 =>n2 => n2>n2 ผิด ) เราใช้ Lex-BFS ในลำดับอื่นๆแบบที่แสดงไปก่อนหน้านี้ แต่ยกเว้นว่าลำดับที่ ได้อยู่ในการจัดเรียงจากน้อยไปมากอยู่แล้ว ถ้าอินเวิสของการจัดเรียงแบบ Lex-BFS ไม่เป็น perfect elimination ordering แล้วแสดงว่าจุดที่มีลำดับไม่ดี จากการจำนวนลำดับนั้นจำกัด จะต้องมีลำดับที่ไม่ดีอยู่ซึ่ง n0 > n1 > n2 … > nL-1 ซึ่งจะถือว่ามาก่อนในการจัดเรียงแบบ Lex-BFS ซึ่งเราจะแสดงว่ามันขัดแย้งกัน พิจารณาในขณะที่ จุดnL-2 ถูกผ่านนไปแล้วใน Lex-BFS แล้วครั้งนี้ จุด nL-3 ยังไม่ได้ถูกผ่าน และมันติดกับจุดnL-1 ซึ่งถูกตั้งให้ผ่านแล้ว และไม่ได้ติดกับจุด nL-2 เพราะว่าจุด nL-2 ถูกเลือกให้เป็นจุดต่อไปในการเข้าถึง มันจะต้องมีจุด nL < nL-1 ที่ติดกับ nL-2 แต่ไม่ติดกับ nL-3 เราอ้างว่า nL ไม่สามารถติดกับ จุด ใดๆ โดยที่จุด nI โดย 0<= I < L-2 ถ้า nL ติดกับ จุด nL-3-2I เมื่อ I >=1 ; ให้ I เป็นตัวเลขที่น้อยที่สุดนั้น แล้วจะได้ nL-3-2I, nL-1-2I จะได้ nL เป็น Lex-BFS ที่มาก่อนซึ่งเป็นลำดับที่ผิด ซึ่งขัดแย้งกัน ถ้า nL ติดกับ nL-1 เราจะได้ กราฟที่ไม่มี chord ที่เป็น cycle ซึ่งยาวอย่างน้อย 4 ซึ่งขัดแย้งกับสมมุติฐานที่เราให้มันเป็น chordal graph แม้ว่า nL จะติดกับ nL-2 เท่านั้น ด้วยเหตุนี้ n0 > n1 > n2 …. > nL-2 > nL-1 > nL เป็นตัวเล็กที่สุด ตามการจัดเรียง Lex-BFS ซึ่งเป็นลำดับที่ผิด ซึ่งขัดแย้งกัน จึงการที่ไม่มีลำดับที่ผิดของ อินเวิสของการจัดเรียงแบบ Lex-BFS เป็น perfect elimination ordering
รถถังพันเทอร์
ภูมิหลัง
ในช่วงสงครามโลกครั้งที่สอง เยอรมันทำให้โปแลนด์และฝรั่งเศสยอมคุกเข่าลงโดยการทำสงครามแบบสายฟ้าแลบและบุกสหภาพโซเวียตในเดือนมิถุนายน1941ในเวลานั้นเยอรมันคิดว่ากองทัพโซเวียตจะมีเฉพาะรถถังเบาเช่นT26และBTแต่โดยไม่คาดคิดกับได้พบกับรถถังT-34และKV-1ในสนามรบ โดยรถถังอย่างPANZER4ไม่สามารถสร้างความเสียหายให้กับT-34ได้มากนัก ในขณะที่T-34สามารถทำลายPANZER4ได้อย่างง่ายดายในระยะ1กิโลเมตร เมื่อเห็นดังนี้เยอรมันจึงจะพัฒนารถถังกลางแบบใหม่ที่เหนือกว่าT-34
การผลิต
แต่ในแนวรบด้านตะวันตกพันเทอร์กลับมีประสิทธิภาพสูงมาก โดยรถถังหลักของสัมพันธมิตรไม่อาจต้านทานได้เลย โดยในการรุกรานนอร์ม็องดีฝรั่งเศสในปีค.ศ. 1944 รถถังพันเทอร์ของเยอรมันได้ทำลายรถถังเอ็ม4 เชอร์แมนของสหรัฐอเมริกาไปเป็นจำนวนมากไม่แพ้รถถังทีเกอร์ 1 เลยทีเดียว
การรบ
แต่เนื่องจากรถถังพันเทอร์เป็นรถถังที่ออกแบบดีมากทำให้ต้องการใช้ช่างเทคนิคที่มีความชำนาญสูงทำให้ผลิตรถถังพันเทอร์ได้ไม่มากนัก อีกทั้งช่วงปลายสงคราม กองทัพอากาศสัมพันธมิตรยังได้ทิ้งระเบิดโจมตีโรงงานผลิตอาวุธของเยอรมันอย่างหนักทำให้ผลิตรถถังพันเทอร์ออกมาได้น้อย และแล้วเวลาต่อมานาซีเยอรมนีกลายเป็นฝ่ายแพ้สงคราม พันเทอร์ก็ได้ถูกปลดประจำการในกองทัพเยอรมันไปแต่ด้วยการออกแบบอันยอดเยี่ยมทำให้พันเทอร์กลายมาเป็นต้นแบบในการผลิตรถถังของโลกเสรีและโลกคอมมิวนิสต์ในช่วงยุคสงครามเย็นเป็นเวลาต่อมา ในปัจจุบันนี้ มีพันเทอร์ไม่กี่คันเท่านั้นที่ยังคงเหลืออยู่ให้โดยถูกนำมาแสดงในพิพิธภัณฑ์และงานแสดงทั่วโลก ตัวอย่างของยานเกราะที่ยังคงมีสภาพสมบูรณ์ที่สุด คือ พิพิธภัณฑ์ Canadian War ใน Ottawa
อ้างอิง
<references group="Notes" />
ท่าอากาศยานนานาชาติบรูไน
ท่าอากาศยานนานาชาติบรูไน (Lapangan Terbang Antarabangsa Brunei, لاڤڠن تربڠ انتارابڠسا بروني) เป็นท่าอากาศยานหลักของประเทศบรูไน เป็นฐานที่ตั้งของสายการบินรอยัลบรูไนแอร์ไลน์ กองทัพอากาศบรูไนยังใช้เป็นที่ตั้งของฐานทัพอากาศริมบาซึ่งตั้งอยู่ในพื้นที่ของท่าอากาศยาน ท่าอากาศยานให้บริการปลายทางทั่วภูมิภาคเอเชียและโอเชียเนีย
คณะมนตรีสิทธิมนุษยชนแห่งสหประชาชาติ
คณะมนตรีสิทธิมนุษยชนแห่งสหประชาชาติ (United Nations Human Rights Council; ย่อ: UNHRC) เป็นองค์การระหว่างรัฐบาลในระบบสหประชาชาติ จัดตั้งขึ้นแทนหน่วยงานเดิม คือ คณะกรรมาธิการสหประชาชาติว่าด้วยสิทธิมนุษยชน (United Nations Commission on Human Rights หรือ UNCHR) และสังกัดสมัชชาใหญ่แห่งสหประชาชาติ คณะมนตรีทำงานใกล้ชิดกับสำนักงานข้าหลวงใหญ่สิทธิมนุษยชน และมีส่วนร่วมในระเบียบวาระพิเศษ (special procedures) ของสหประชาชาติ
ด้วยข้อมติ A/RES/60/251 เมื่อวันที่ 15 มีนาคม พ.ศ. 2549 สมัชชาใหญ่จัดตั้งคณะมนตรีขึ้นแทนคณะกรรมการสิทธิมนุษยชนซึ่งถูกวิพากษ์วิจารณ์อย่างหนักที่ปล่อยให้ประเทศที่มีประวัติเสียด้านสิทธิมนุษยชนเข้าเป็นสมาชิก
ฟรีดริช วิลเฮ็ล์ม โยเซ็ฟ เช็ลลิง
ฟรีดริช วิลเฮ็ล์ม โยเซ็ฟ เช็ลลิง (Friedrich Wilhelm Joseph Schelling) เป็นนักปรัชญาชาวเยอรมัน เป็นหนึ่งในสามแกนนำหลักที่พัฒนาอุดมการณ์เยอรมัน (German idealism) ร่วมกับโยฮัน ก็อทลีพ ฟิชเทอ อดีตอาจารย์ที่ปรึกษา กับเกออร์ค วิลเฮ็ล์ม ฟรีดริช เฮเกิล เพื่อนร่วมชั้นและคู่แข่งในเวลาต่อมา ทฤษฎีปรัชญาของเช็ลลิงเป็นที่กล่าวขานว่าค่อนข้างยากต่อการเข้าใจ
ประวัติ
เช็ลลิงเกิดเมื่อวันที่ 27 มกราคม ค.ศ. 1775 ที่เลออนแบร์ค ในดัชชีเวือร์ทเทิมแบร์ค (ปัจจุบันคือรัฐบาเดิน-เวือร์ทเทิมแบร์ค) จักรวรรดิโรมันอันศักดิ์สิทธิ์ เป็นบุตรของนายโยเซ็ฟ ฟรีดริช เช็ลลิง (Joseph Friedrich Schelling) กับนางก็อทลีบีน มารี (Gottliebin Marie) เด็กชายเช็ลลิงเข้าเรียนที่โรงเรียนโบสถ์เบเบินเฮาเซิน ใกล้กับเมืองทือบิงเงิน ซึ่งบิดาของเขาเป็นอนุศาสนาจารย์และนักตะวันออกศึกษาที่โรงเรียนนั้น ในปีค.ศ. 1783 เช็ลลิงเข้าเรียนที่โรงเรียนละตินในเนือร์ทิงเงิน (Nürtingen) และได้รู้จักกับฟรีดริช เฮิลเดอร์ลิง ซึ่งแก่กว่าห้าปี ต่อมาในปีค.ศ. 1790 เช็ลลิงในวันสิบห้าปีเข้าเรียนที่ศาสนวิชชาลัยทือบิงเงิน (Tübinger Stift) เร็วกว่าคนปกติถึงห้าปี ที่ศาสนวิชชาลัย เช็ลลิงได้เป็นเพื่อนร่วมห้องกับเฮเกิลและเฮิลเดอร์ลิง จนทั้งสามสนิทสนมกัน
ท่อนาโนคาร์บอน
วิธีการสังเคราะห์
โดยการผ่านไอหรือแก๊สของสารประกอบไฮโดรคาร์บอนซึ่งใช้ทำหน้าที่เป็นแหล่งกำเนิดคาร์บอน เช่น มีเทน (CH4) คาร์บอนมอนอกไซด์ (CO) อะเซทิลีน (C2H2) และเอทานอล (C2H5OH) เป็นต้น เข้าไปในเตาเผาที่มีอุณหภูมิประมาณตั้งแต่ 600-1200 °C ซึ่งต้องมีอนุภาคนาโนของโลหะคะตะลิสต์อยู่บริเวณนั้นด้วย ทำให้โมเลกุลของแก๊สให้แตกตัว (Decomposed) ออกเป็นอะตอมของคาร์บอน โดยการควบคุมอุณหภูมิ ความดัน อัตราการไหลของแก๊ส สัดส่วนอะตอมของธาตุ C:O:H ในระบบ  การคุมขนาดของอนุภาคคะตะลิสต์ และระยะเวลาในการสังเคราะห์  สามารถกำหนดขนาด  ความยาว ทิศทางการเติบโต และตำแหน่งที่ต้องการปลูกของท่อนาโนคาร์บอนได้  แต่อาจมีข้อเสียที่ปริมาณข้อบกพร่องหรือความไร้ระเบียบของโครงสร้างสูง ทำให้ท่อที่สังเคราะห์ได้โดยวิธีนี้มักเป็นท่อโค้งงอ
ใช้ไฟฟ้ากระแสตรงตั้งแต่ 20-200 แอมแปร์ ที่ความต่างศักย์ประมาณ 20-40 โวลต์ ตกคร่อมแท่งแกรไฟต์สองแท่งที่วางจ่อใกล้ๆ กัน โดยให้ระยะห่างระหว่างปลายแท่งประมาณ 1-3 มิลลิเมตร ภายใต้บรรยากาศแก๊สเฉื่อย เช่น ฮีเลียม หรือ อาร์กอน ที่ความดันต่ำระหว่าง 100-500 Torr จนทำให้เกิดเป็นสถานะพลาสมา และมีอุณหภูมิสูงบริเวณระหว่างขั้วอิเล็กโทรด ส่งผลให้แท่งแกรไฟต์ระเหยกลายเป็นไอแล้วมีการควบแน่นกลายเป็นท่อนาโนคาร์บอน บริเวณปลายแท่งแกรไฟต์ที่ต่อกับขั้วลบ (Cathode) การควบคุมขนาดหรือจำนวนชั้นของท่อนาโนคาร์บอน สามารถทำโดยการควบคุมความดัน อุณหภูมิ และการเติมผงโลหะคะตะลิสต์ปริมาณเล็กน้อย เช่น เหล็ก นิกเกิล หรือโคบอลต์ อย่างใดอย่างหนึ่ง หรือผสมกันลงในแท่งแกรไฟต์ที่ต่อกับขั้วบวก (Anode)
วิธีนี้จะใช้พัลล์แสงเลเซอร์ที่มีความเข้มแสงสูงยิงไปยังเป้าซึ่งเป็นแกรไฟต์ผสมกับผงโลหะคะตะลิสต์ ภายใต้บรรยากาศของแก๊สเฉื่อย ที่ความดันต่ำประมาณ 500 Torr และอุณหภูมิ 1200 °C เทคนิคนี้คล้ายกับวิธีอาร์คดิสชาร์จ ซึ่งจะได้ปริมาณและคุณภาพของท่อนาโนคาร์บอนดีกว่า แต่มีข้อเสียที่ จำเป็นต้องใช้แหล่งกำเนิดแสงเลเซอร์กำลังสูง และมีราคาแพงมาก
การนำไฟฟ้าขึ้นกับโครงสร้าง
ท่อนาโนคาร์บอนมีโครงสร้างเป็นแผ่นแกรไฟต์ม้วนเป็นท่อไร้ตะเข็บ มีขนาดเส้นผ่านศูนย์กลางได้หลายขนาด มีรูปแบบการเรียงตัวของหกเหลี่ยมเทียบกับแนวเส้นรอบวงของท่อได้ 3 แบบ ดังนั้นจึงได้มีการกำหนดเวกเตอร์ Ch (Chiral vector) ที่มีทิศตั้งฉากกับแกนท่อและมีขนาดเท่ากับเส้นรอบวงพอดี เพื่อกำหนดแทนโครงสร้างของท่อ
เวกเตอร์ a1 และ a2 มีขนาดเท่ากันคือ 0.246 นาโนเมตร ทำมุมต่อกัน 60 องศา ส่วน Ch = na1 + ma2 หรือเขียนอย่างย่อคือ (n,m) เมื่อ n และ m คือจำนวนเต็ม มีทิศตามแนวเส้นประ (ดูรูปด้านขวา) และมีขนาดเท่ากับ 0.246 x (n2 + nm + m 2 ) 1/2 นาโนเมตร
การม้วน Ch เป็นเส้นรอบวงโดยให้ตำแหน่งปลายลูกศร (n,m) ซ้อนทับกับตำแหน่งเริ่มต้น (0,0) พอดี จะได้ลักษณะท่อ 3 แบบ คือ (1) Armchair (n,n) และมี ө = 30, (2) Chiral (n,m) โดยที่ 0 > ө < 30 และ (3) Zigzag (n,0) มี ө = 0 ถ้าหาก (n-m) หารด้วย 3 ลงตัว ได้ท่อที่นำไฟฟ้าแบบโลหะ (Metallic type) แต่ถ้าเหลือเศษ 1 หรือ 2 ได้ท่อที่นำไฟฟ้าแบบกึ่งตัวนำ (Semiconducting type)
ดังนั้นในจำนวน 1/3 ของโครงสร้างที่เป็นไปได้ทั้งหมดจะนำไฟฟ้าได้ดีแบบโลหะ และที่เหลืออีก 2/3 นำไฟฟ้าแบบกึ่งตัวนำ หากพิจารณาเฉพาะโครงสร้างแบบ Armchair หรือเฉพาะกรณีที่ n=m จะได้ท่อทุกขนาดเส้นผ่านศูนย์กลางนำไฟฟ้าแบบโลหะ
ตัวอย่างการประยุกต์
ท่อนาโนคาร์บอนสามารถนำไประยุกต์ในหลายๆ ด้าน เช่น หัวจ่ายอิเล็กตรอน วัสดุผสมพลาสติกให้นำไฟฟ้า ตัวกักเก็บเชื้อเพลิงไฮโดรเจน ตัวผสมกาวต่อเชื่อมชนิดนำไฟฟ้า อิเล็กทรอนิกส์ระดับโมเลกุล หัววัดแก๊ส หัววัด AFM ขั้วอิเล็กโตรดของแบตเตอรีชนิดลิเทียมในโทรศัพท์มือถือ วัสดุถ่ายเทความร้อน วัสดุเสริมความแกร่งในนาโนคอมพอสิท เส้นใยและสิ่งทอ ตัวรองรับคะตะลิสต์ และการประยุกต์ทาง Biomedical เป็นต้น
ฟุตบอลโลกเยาวชนอายุไม่เกิน 20 ปี 2017
ฟุตบอลโลกเยาวชนอายุไม่เกิน 20 ปี 2017 (2017 FIFA U-20 World Cup) เป็นการแข่งขันฟุตบอลระดับเยาวชนระหว่างประเทศ ครั้งที่ 21 ซึ่งมีกำหนดจัดขึ้นที่ประเทศเกาหลีใต้ ใน พ.ศ. 2560
การคัดเลือกเจ้าภาพ
มี 12 ประเทศเสนอตัวเป็นเจ้าภาพและประกาศผลในเดือนพฤษภาคม พ.ศ. 2556:
รอบแบ่งกลุ่ม
เวลาทั้งหมดเป็นเวลาท้องถิ่น, KST (UTC+9).
รอบแพ้คัดออก
การแข่งขันที่เฉพาะเจาะจงที่เกี่ยวข้องกับทีมอันดับที่สาม ขึ้นอยู่กับสี่ทีมอันดับที่สามที่ได้เข้าร่วมในรอบ 16 ทีมสุดท้าย:
{{legend|#BBF3BB|การจัดกลุ่มสองคล้องต่อสี่ทีมที่ผ่านเข้ารอบ}}
หลงกั๋วแอนด์ชีฮยอน
หลงกั๋วแอนด์ชีฮยอน (용국&시현) เป็นดูโอชาวเกาหลีใต้ที่ก่อตั้งโดย Choon Entertainment ในกรุงโซลประเทศเกาหลีใต้ ก่อนหน้านี้ทั้งคู่เข้าร่วมแข่งขันในรายการ โปรดิวซ์ 101 ซีซัน 2 เปิดตัวครั้งแรกเมื่อวันที่ 31 กรกฎาคม ค.ศ. 2017 โดยมีซิงเกิ้ล "the.the.the" ต่อมา หลงกั๋ว ได้เข้าร่วมเป็นสมาชิกของกลุ่มบอยแบนด์โปรเจ็กต์ เจบีเจ เป็นระยะเวลาเจ็ดเดือนกับค่าย Fave Entertainment
ประเทศบาห์เรนในเอเชียนเกมส์ 2018
ประเทศบาห์เรน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศบาห์เรน ส่งนักกีฬาเข้าร่วมแข่ง 101 คน เพื่อแข่งขัน 13 กีฬา ผลการแข่งขันครั้งนี้ประเทศบาห์เรนได้รับ 12 เหรียญทอง 7 เหรียญเงิน และ 7 เหรียญทองแดง รวมทั้งหมด 26 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
มุบาห์
มุบาห์ (مباح) เป็นคำศัพท์ภาษาอาหรับที่แปลว่า "อนุญาต" ที่ใช้ในกฎหมายอิสลาม
ใน อุศูลุลฟิกฮ์ (หลักการนิติศาสตร์อิสลาม) มุบาห์ เป็นหนึ่งในห้าระดับการยอมรับ (อะฮ์กาม) และมักถูกแปลเป็น "เป็นกลาง" "เมินเฉย" หรือ "ได้รับอนุญาต (เฉย ๆ)" โดยอิงถึงการกระทำที่ไม่เป็นข้อบังคับ, แนะนำ, น่ารังเกียจ หรือต้องห้าม และด้วยเหตุนี้จึงไม่มีการตัดสินใจจากพระเจ้า
ในกฎหมายทรัพย์สินอิสลาม คำว่า มุบาห์ อิงถึงบางสิ่งที่ไม่มีเจ้าของ ซึ่งคล้ายกับ เรสนุลลิอุส (res nullius, ทรัพย์ไม่มีเจ้าของ) ที่ใช้ในกฎหมายโรมันกับคอมมอนลอว์
การฆ่าล้างเผ่าพันธุ์ชาวกรีก
การฆ่าล้างเผ่าพันธุ์ชาวกรีก(Γενοκτονία των Ελλήνων, Genoktonia ton Ellinon), รวมทั้งการฆ่าล้างเผ่าพันธุ์พอนติก เป็นการสังหารอย่างเป็นระบบต่อประชาชนชาวกรีกออตโตมันที่นับถือศาสนาคริสต์ที่ดำเนินในอนาโตเลียในช่วงระหว่างและหลังสงครามโลกครั้งที่หนึ่ง (ค.ศ. 1914 - 1922) บนพื้นฐานมาจากศาสนาและเชื้อชาติของพวกเขา โดยมีความเกี่ยวข้องกับรัฐบาลจักรวรรดิออตโตมันและขบวนการแห่งชาติตุรกีที่ต่อต้านประชากรชาวกรีกในจักรวรรดิและรวมทั้งการสังหารหมู่ การบังคับเนรเทศที่เกี่ยวข้องด้วยการเดินขบวนแห่งความตาย การขับไล่อย่างเร่งรัด การประหารชีวิตตามอำเภอใจ และการทำลายวัฒนธรรม ประวัติศาสตร์ และอนุสาวรีย์ทางศาสนาของนิกายอีสเทิร์นออร์ทอดอกซ์ ตามที่มีการอ้างอิงจากแหล่งข้อมูลต่าง ๆ ประชากรชาวกรีกออตโตมันหลายแสนคนล้วนเสียชีวิตในช่วงสมัยนั้น ส่วนใหญ่ของผู้ลี้ภัยและผู้รอดชีวิตได้หลบหนีไปยังกรีซ (เพิ่มมากกว่าหนึ่งในสี่ของจำนวนประชากรชาวกรีซก่อนหน้านี้) บางคน โดยเฉพาะอย่างยิ่งในจังหวัดทางด้านตะวันออก ได้ลี้ภัยไปอยู่ในจักรวรรดิรัสเซียที่อยู่ใกล้เคียง
ในปลาย ค.ศ. 1922 ชาวกรีกส่วนใหญ่ในเอเชียน้อยล้วนหลบหนีหรือไม่ก็ถูกฆ่าตาย ส่วนที่เหลือได้ย้ายไปยังกรีซภายใต้เงื่อนไขของการแลกเปลี่ยนประชากรระหว่างชาวกรีกและชาวตุรกีใน ค.ศ. 1923 ซึ่งทำให้การอพยพอย่างเป็นทางการและขัดขวางการกลับมาของผู้ลี้ภัย กลุ่มเชื้อชาติอื่น ๆ ก็ถูกโจมตีเหมือนกันโดยจักรวรรดิออตโตมันในช่วงสมัยนั้น รวมทั้งชาวอัสซีเรียและชาวอาร์มีเนีย และนักวิชาการบางคนและบางองค์กรได้ยอมรับเหตุการณ์เหล่านี้ว่าเป็นส่วนหนึ่งของนโยบายการฆ่าล้างเผ่าพันธ์ุเดียวกัน
ฝ่ายสัมพันธมิตรในสงครามโลกครั้งที่หนึ่งได้ประณามการสังหารหมู่ที่ได้รับการสนับสนุนจากรัฐบาลออตโตมัน เมื่อไม่นานมานี้ในปี ค.ศ. 2007 สมาคมระหว่างประเทศของนักวิชาการการฆ่าล้างเผ่าพันธ์ุได้มีการลงมติในการยอมรับอย่างแน่วแน่ว่า การรณรงค์ของออตโตมันต่อชนกลุ่มน้อยที่นับถือศาสนาคริตส์ รวมทั้งชาวกรีก เป็นการฆ่าล้างเผ่าพันธุ์ องค์กรอื่นๆ บางแห่งก็มีมติในการยอมรับอย่างแน่วแน่ว่า การรณรงค์ของออตโตมันต่อชนกลุ่มน้อยที่นับถือศาสนาคริตส์ เป็นการฆ่าล้างเผ่าพันธุ์ เช่นเดียวกับสภานิติบัญญัติแห่งชาติของกรีซ  ไซปรัส สหรัฐอเมริกา    สวีเดน  อาร์มีเนีย เนเธอร์แลนด์  เยอรมนี  ออสเตรีย  และสาธารณรัฐเช็ก
การประมวลผลให้เป็นความกลัวในสมอง
การประมวลผลให้เป็นความกลัวในสมอง  (Fear processing in the brain)  เป็นกระบวนการที่สมองแปลผลจากสิ่งเร้า  ไปเป็นพฤติกรรมในสัตว์โดยเป็น  "การตอบสนองประกอบด้วยความกลัว  (fear response)"
มีการทดลองที่ได้ทำแล้วหลายอย่างเพื่อจะสืบหาว่า สมองแปลผลจากสิ่งเร้าได้อย่างไร  และสัตว์มี  การตอบสนองประกอบด้วยความกลัวที่เกิดขึ้นได้อย่างไร  จริง ๆ แล้ว  ความรู้สึกหวาดกลัว  เป็นสิ่งที่กำหนดไว้กระทั่งในยีนของมนุษย์  เพราะความกลัวนั้นจำเป็นต่อการมีชีวิตรอดอยู่ได้ของแต่ละคน  นอกจากนั้นแล้ว  นักวิจัยยังพบว่า  ความกลัวก่อร่างสร้างตัวอย่างไม่ได้อยู่ใต้อำนาจจิตใจ  และเขตสมองชื่อว่า  อะมิกดะลา  มีบทบาทในการปรับสภาวะให้เกิดความกลัว  (fear conditioning)
ถ้าเข้าใจว่า ความหวาดกลัวเกิดขึ้นได้อย่างไรในบุคคลหนึ่ง ๆ ก็อาจสามารถที่จะรักษาความผิดปกติทางจิตประเภทต่าง ๆ เช่น  ความวิตกกังวล  โรคกลัว  และความผิดปกติที่เกิดหลังความเครียดที่สะเทือนใจได้
วิถีประสาทแห่งความกลัว
ในกระบวนการปรับสภาวะให้เกิดความกลัว (fear conditioning)  วงจรประสาทที่เกี่ยวข้องก็คือ เนื่องจากว่า วิถีประสาทเหล่านี้  ไปรวมตัวลงที่อะมิกดะลาด้านข้าง  และเพราะว่า  กระบวนการเสริมกำลังการส่งสัญญาณในระยะยาว  (long-term potentiation, ตัวย่อ LTP )  และสภาพพลาสติกของไซแนปส์ที่เพิ่มระดับการตอบสนองของนิวรอนที่อะมิกดะลาด้านข้างต่อตัวกระตุ้นมีเงื่อนไข  เกิดขึ้นที่อะมิกดะลาด้านข้าง ดังนั้น   ข้อมูลเกี่ยวกับตัวกระตุ้นมีเงื่อนไขจึงสามารถจะเดินทางไปจากอะมิกดะลาด้านข้าง  ไปถึงนิวเคลียสกลางของอะมิกดะลา คือ ส่วนฐาน  (basal)  และ Intercalated cells  ของอะมิกดะลาเชื่อมอะมิกดะลาส่วนข้างไปยังนิวเคลียสกลางทั้งโดยตรงและโดยอ้อม วิถีประสาทจากนิวเคลียสกลางของอะมิกดะลาที่ดำเนินไปยังเขตต่อไปนั่นแหละ เป็นส่วนในสมองที่ควบคุมพฤติกรรมเพื่อป้องกันตน  (เช่นการมีตัวแข็ง)  ควบคุมการตอบสนองของระบบประสาทอัตโนวัติ  (autonomic nervous system)  และควบคุมการตอบสนองของระบบต่อมไร้ท่อ  ซึ่งล้วนแต่มีส่วนเกี่ยวข้องกับพฤติกรรมเนื่องด้วยความกลัว นอกจากนี้แล้ว งานวิจัยเร็ว ๆ นี้ยังแสดงว่า  เขตคอร์เทกซ์ก่อนระบบลิมบิกมีบทบาทในการแสดงออกความกลัวเช่นเดียวกัน  ซึ่งอาจจะเป็นเพราะมีการเชื่อมต่อกับส่วนฐานและนิวเคลียสกลางของอะมิกดะลา
มูลฐานทางพฤติกรรม
มีหลักฐานว่าความหวาดกลัวมีส่วนทำให้เกิดความเปลี่ยนแปลงทางพฤติกรรม วิธีหนึ่งที่ปรากฏการณ์นี้ได้รับการวิจัยก็โดยใช้การทดลองแบบฉบับแบบสร้างความเครียดซ้ำ ๆ (repeated stress)  เป็นฐาน  เช่นในงานวิจัยของโรเบิรต์  แคมป์ งานวิจัยนี้ เป็นการสืบสวนทฤษฎีว่า  การปรับสภาวะให้เกิดความกลัว  (fear conditioning) อาจจะเป็นเหตุสำคัญยิ่งในการเปลี่ยนพฤติกรรมของสัตว์ที่เกิดความเครียดแบบซ้ำ ๆ
ส่วนความเปลี่ยนแปลงทางพฤติกรรมประเภทที่กล่าวถึงบ่อย ๆ ก็คือ พฤติกรรมเศร้าซึมที่เกิดจากวิธีการทดลองเช่นนี้ ่เช่น นักวิจัยชื่อว่า  ฟิชเช่อร์  ได้ทำความเครียดให้เกิดขึ้นกับหนูทดลองโดยวิธีต่าง ๆ ทุก ๆ วัน  ในสิ่งแวดล้อมที่ซับซ้อน และภายหลังจากให้หนูอยู่ในสถานการณ์ที่ก่อให้เกิดความเครียดอย่างนั้นเป็นเวลา 4  วัน จึงได้ทดสอบพฤติกรรมการสำรวจสถานที่และการอยู่ร่วมกับหนูอื่นในวันที่  5  ภายในสิ่งแวดล้อมเดียวกันหรือในสิ่งแวดล้อมใหม่ หนูทดลองปรากฏว่ามีพฤติกรรมในระดับลดลงในสถานการณ์ต่าง ๆ เมื่อเทียบกับหนูกลุ่มควบคุม นอกจากนั้นแล้ว การฉีดยา propranolol  ซึ่งเป็นสารต้าน  beta-adrenergic receptor ให้หนูอย่างต่อเนื่อง    ปรากฏว่ายับยั้งความเปลี่ยนแปลงทางพฤติกรรมที่กล่าวถึง  (เพราะเข้าไปยับยั้ง  LTP  และดังนั้นจึงยับยั้งการปรับสภาวะให้เกิดความกลัว)  แม้ว่าจะอยู่ในสถานการณ์ที่ก่อให้เกิดความเครียดเหมือนกัน  ความเป็นไปอย่างนี้เป็นการแสดงสหสัมพันธ์ของระบบชีวเคมีของระบบประสาทกับกระบวนการ  LTP  ที่จะกล่าวถึงต่อไป
นอกจากนั้นแล้ว ยังมีความเปลี่ยนแปลงทางสรีรภาพอย่างอื่น ๆ เกิดขึ้นอีกด้วยรวมทั้ง  น้ำหนักเพิ่มและต่อมหมวกไตโต  (adrenal hypertrophy)  ในสัตว์ที่ประสบความเครียด โดยทั่วไป ๆ แล้ว การตอบสนองด้วยความกลัวแบบมีเงื่อนไข  (conditioned fear responses)  สามารถส่งผลเป็นความเปลี่ยนแปลงทางพฤติกรรมเพราะเหตุแห่งความเครียดซ้ำ ๆ สหสัมพันธ์เช่นนี้อาจจะมีอยู่ในสัตว์อื่น ๆ อีกด้วยแม้ว่าจะมีระดับการตอบสนองที่ต่าง ๆ กัน
มูลฐานระดับโมเลกุล
กลไกระดับโมเลกุลที่สัมพันธ์โดยตรงกับการแสดงออกทางพฤติกรรมของการปรับสภาวะ (conditioning)  สามารถวิจัยได้ง่ายในการรักษาพยาบาล  ง่ายกว่ากลไกของ  LTP  ซึ่งเป็นกรณีที่สภาพพลาสติกของไซแนปส์เกิดขึ้นเพราะการกระตุ้นเชิงไฟฟ้าหรือเชิงเคมีต่อวงจรประสาทของอะมิกดะลาด้านข้าง LTP มีความสำคัญต่อการแปลผลให้เป็นความกลัวเพราะว่าเป็นกระบวนการที่เพิ่มกำลังของไซแนปส์  (synaptic strength )  ในวงจรประสาท ไซแนปส์ที่เพิ่มกำลังอย่างนี้ เป็นวิธีการที่ความทรงจำระยะยาวและความหวาดกลัวเกิดขึ้น
สภาพพลาสติกของไซแนปส์แบบเฮ็บเบียน
กำลังของไซแนปส์ (synaptic strength )  สามารถเพิ่มขึ้น  เมื่อนิวรอนก่อนไซแนปส์  (presynaptic neuron)  ยิงสัญญาณพร้อม ๆ กันกับการลดขั้ว  (depolarization)  ในนิวรอนหลังไซแนปส์  (postsynaptic neuron) ความเป็นไปอย่างนี้รู้จักกันว่า สภาพพลาสติกของไซแนปส์แบบเฮ็บเบียน  (Hebbian synaptic plasticity )
กลไกควบคุมระบบประสาทโดย monoamine
เชื่อกันว่า สารสื่อประสาทประเภท  monoamine ที่หลั่งออกในสถานการณ์ที่เกิดความสะเทือนใจ  เช่น  norepinepherine  และโดพามีน  มีบทบาทในการควบคุมการสื่อประสาทแบบเร้าที่ใช้กลูตาเมต    และในการควบคุมสภาพพลาสติกแบบเฮ็บเบียน ความแปรไปของสภาพพลาสติกทุก ๆ ประเภทเรียกว่า heterosynaptic plasticity  ส่วน  homosynaptic plasticity  ก็ปรากฏแพร่หลายเหมือนกันแต่เป็นสภาพพลาสติกแบบเฮ็บเบียนเท่านั้น ในแบบจำลองต่าง ๆ ที่ใช้อธิบายสภาพพลาสติก ก็แสดง  monoamine ว่า  เป็นตัวควบคุมสภาพพลาสติกที่เป็นมูลฐานให้เกิดความทรงจำอย่างเช่นระดับความรู้สึกกลัวที่สูงขึ้น นอกจากนั้นแล้ว ยังพบว่า  สารควบคุมประสาท  (neuromodulator)  ก็มีบทบาทในการปรับสภาวะให้เกิดความกลัว  (fear conditioning) ด้วย คือ แม้ว่ากลไกเฮ็บเบียน จะมีบทบาทในสภาพพลาสติกของอะมิกดะลาด้านข้างและการเรียนรู้ให้เกิดความกลัว แต่ก็มีสารควบคุมประสาทอื่น ๆ ที่มีบทบาทในการเรียนรู้และความทรงจำเช่น เซโรโทนิน acetylcholine  endocannabinoids  และเพปไทด์หลายประเภทเช่น  เพปไทด์ที่ทำให้เกิดการหลั่ง  gastrin, NPY, สารฝิ่น, และ oxytocin  แต่บทบาทของสารควบคุมประสาทอื่น ๆ เหล่านี้  ยังไม่ชัดเจน
การรู้จำความกลัว
งานวิจัยแสดงว่า ความเสียหายต่ออะมิกดะลาทั้งสองซีก มีผลต่อการรู้จำความกลัว (fear recognition) โดยหลัก ในงานวิจัยของแอนดรู แคลเดอร์ และแอนดรู ยัง  พวกเขาให้ผู้รับการทดลองแบ่งประเภทรูปสีหน้าออกเป็น  มีความสุข  ตกใจ  หวาดกลัว  เศร้าใจ  ขยะแขยง  และโกรธ ในขณะที่กลุ่มควบคุมสามารถแบ่งประเภทรูปเหล่านี้ได้อย่างเหมาะสม ผู้รับการทดลองที่มีความเสียหายต่ออะมิกดะลาทั้งสองข้างมีปัญหาในการทำการแยกแยะ  โดยเฉพาะกับสีหน้าที่แสดงความกลัว คือ พวกเขาไม่มีปัญหาแยกแยะใบหน้าที่มีความสุขจากที่มีความเศร้า  แต่ไม่สามารถแยกแยะสีหน้าที่แสดงความโกรธจากที่แสดงความกลัว
ต่อจากนั้น งานทดลองที่ทำโดยราฟ อะดอลฟ์ส  ได้แสดงกลไกของการรู้จำความกลัวที่เสียหาย อะดอลฟ์สพบว่า ผู้รับการทดลองคนหลักของเขาผู้มีความเสียหายต่ออะมิกดะลาทั้งสองซีก  ไม่สามารถแยกแยะการแสดงออกของความกลัว  เพราะเธอจะไม่มองดูเขตตาของใบหน้าด้วยตนเอง แต่เมื่อบอกให้เธอมองดูเขตตาของใบหน้าที่แสดงความกลัว เธอก็สามารถรู้จำอารมณ์ความรู้สึกนั้นได้
แม้ว่า อะมิกดะลาจะมีบทบาทสำคัญในการรู้จำความกลัว  งานวิจัยต่อ ๆ มากลับแสดงว่า  มีวิถีประสาทอื่น ๆ ที่สามารถรับรองการเรียนรู้ให้เกิดความกลัวแม้ว่าจะปราศจากอะมิกดะลาที่ใช้การได้ นอกจากนั้น งานวิจัยโดยแอนดี้ คาซามา  ยังแสดงด้วยว่า  แม้ว่าอะมิกดะลาจะมีความเสียหาย  แต่เป็นไปได้ที่คนไข้จะสามารถแยกแยะตัวกระตุ้นที่เป็นตัวช่วยอย่างอื่น ๆ ที่บอกถึงความปลอดภัยหรืออันตราย
ตัวกระตุ้นมีเงื่อนไข
มีงานวิจัยจำนวนมากเกี่ยวกับตัวกระตุ้นมีเงื่อนไข (conditioned stimuli )  ที่มีการจับคู่ตัวกระตุ้นที่เป็นกลาง ๆ เช่นไฟที่โพลงวาบขึ้นมา  กับตัวกระตุ้นไร้เงื่อนไข  (unconditioned stimuli )  ที่ทำให้เกิดความกลัว  เช่นถูกไฟดูด  ในการทดลองกับหนู ผลที่ต้องการในการจับคู่อย่างนี้ก็คือ เพื่อให้ตัวกระตุ้นที่เป็นกลาง ๆ (คือตัวกระตุ้นมีเงื่อนไข)  ก่อให้เกิดการตอบสนองไร้เงื่อนไข  คือความกลัว หลังจากการปรับสภาวะโดยวิธีนี้ ก็จะให้ตัวกระตุ้นกลาง ๆ กับหนูอีกครั้งหนึ่งเพื่อที่จะดูว่า  จะมีการตอบสนองด้วยความกลัวด้วยหรือไม่ แต่เพราะว่า การตอบสนองโดยความกลัวอาจจะรวมถึงพฤติกรรมหลาย ๆ อย่าง  ดังนั้น  จึงสำคัญที่จะสังเกตว่าหนูแสดงพฤติกรรมใดเมื่อให้ตัวกระตุ้นมีเงื่อนไขแก่หนู
ตัวกระตุ้นทางตาและทางหู
นอกจากนั้นแล้ว มีการพบว่า  ตัวกระตุ้นกลาง ๆ ที่ปรากฏทางตา  เพิ่มความรู้สึกกลัวหรือความรู้สึกไม่แน่ใจที่เกิดขึ้นก่อนเพราะข้อมูลทางประสาทอื่นเช่นทางหู จากงานวิจัยของเลอดูซ์ พบว่า  ทาลามัสเขตได้ยินไม่ได้ส่งตัวกระตุ้นคือเสียงโดยตรงไปยังนิวเคลียสกลางของอะมิกดะลา
การรับรู้ความกลัว
ความกลัวเกิดขึ้นเนื่องจากตัวกระตุ้นต่าง ๆ กัน และมีกระบวนการทางชีวเคมีดังที่กล่าวไปแล้ว วิลเลียม อาร์เอ็ม และคณะ  ศึกษาเรื่องสหสัมพันธ์ทางประสาท  (Neural correlate)  ของการทำงานร่วมกันระหว่างข้อมูลทางภาษาและข้อมูลทางตา งานวิจัยนั้นตรวจสอบดูว่า ข้อมูลทางภาษาและทางตาทำงานร่วมกันอย่างไรเพื่อก่อให้เกิดอารมณ์ความรู้สึก โดยใช้ปรากฏการณ์สามัญในการถ่ายหนังอย่างหนึ่งว่า การแสดงภาพทางตาที่เป็นกลาง ๆ ปรากฏว่า  เพิ่มความรู้สึกกลัวหรือความไม่แน่ใจซึ่งเริ่มขึ้นจากข้อมูลทางประสาทอื่นเช่นทางภาษา ได้มีการใช้หลักการนี้เพื่อเพิ่มความกลัวโดยแสดงตัวกระตุ้นทางตาที่เป็นกลาง ๆ ไอเดียของหลักการก็คือ ข้อมูลทางตาเพิ่มข้อมูลเกี่ยวกับตัวกระตุ้น  (ซึ่งในที่นี้คือภาษา)  ที่ทำให้เกิดความกลัว  โดยทำสิ่งที่เพียงกล่าวไว้ในประโยคคำพูดที่เป็นนามธรรมให้เกิดเป็นรูปธรรมขึ้นมา เชื่อกันว่า การทำงานที่เกิดขึ้นที่  temporal pole  ด้านหน้าโดยเฉพาะ  ทำหน้าที่เชื่อมข้อมูลความรู้สึกที่มาจากวิถีประสาทหลาย ๆ ทางเช่นข้อมูลทางตาและข้อมูลทางภาษา
สมุหนายก
สมุหนายก คือ อัครมหาเสนาบดีฝ่ายพลเรือน เป็นเจ้ากรมมหาดไทย บังคับบัญชาหัวเมืองฝ่ายเหนือ บรรดาศักดิ์ "เจ้าพระยาจักรีศรีองครักษ์" คู่กับสมุหกลาโหม อัครมหาเสนาบดีฝ่ายทหาร เจ้ากรมกลาโหม บังคับบัญชาหัวเมืองฝ่ายใต้ บรรดาศักดิ์ "เจ้าพระยามหาเสนาบดีวิริยภักดีบดินทร์"
ประวัติ
ตำแหน่งสมุหนายก ก่อตั้งขึ้นในรัชสมัยสมเด็จพระบรมไตรโลกนาถ แห่งกรุงศรีอยุธยา ต่อมาในรัชสมัยสมเด็จพระเพทราชา โปรดให้แบ่งหัวเมืองออกเป็น ฝ่ายเหนือ และฝ่ายใต้ โดยให้สมุหนายก มีอำนาจบังคับบัญชาหัวเมืองฝ่ายเหนือและสมุหกลาโหมบังคับบัญชาทางใต้ ทั้งกิจการฝ่ายทหารและพลเรือน ในสมัยรัตนโกสินทร์ พระบาทสมเด็จพระจุลจอมเกล้าเจ้าอยู่หัว ได้โปรดเกล้า ฯ ให้ปฏิรูปการปกครองแผ่นดิน โดยตั้งกระทรวงขึ้นสิบสองกระทรวง มีเสนาบดีประจำทุกกระทรวง กรมมหาดไทยได้รับการยกฐานะขึ้นเป็น กระทรวงมหาดไทย สมุหนายกจึงถูกลดฐานะจากอัครมหาเสนาบดี ลงเป็นเสนาบดีเท่ากับเสนาบดีอื่น ๆ นับเป็นการสิ้นสุดตำแหน่ง สมุหนายก
ในสมัยอยุธยาตอนต้น การปกครองภายในราชธานี มีตำแหน่งเสนาบดีสำคัญสี่ตำแหน่ง เรียกว่า จตุสดมภ์ คือ เสนาบดีกรมเมือง หรือเวียง เสนาบดีกรมวัง เสนาบดีกรมคลัง และเสนาบดี กรมนา ต่อมาในรัชสมัยสมเด็จพระบรมไตรโลกนาถ (พ.ศ. 1991 - 2031)  ทรงปรับปรุงวิธีการปกครองส่วนกลาง โดยแบ่งขุนนางและไพร่พล ทั่วพระราชอาณาจักรออกเป็นสองฝ่ายคือ ฝ่ายพลเรือน และฝ่ายทหาร โปรดให้ตั้งกรมมหาดไทย ขึ้นโดยมีสมุหนายก เป็นเจ้ากรม และเป็นหัวหน้าข้าราชการฝ่ายพลเรือน มีหน้าที่ดูแลกิจการฝ่ายพลเรือน ในหัวเมืองต่าง ๆ ทุกเมือง รวมทั้งเสนาบดีจตุสมดภ์ด้วย ทรงตั้งกรมพระกลาโหม มีสมุหพระกลาโหม เป็นเจ้ากรม และหัวหน้าราชการฝ่ายทหาร มีหน้าที่ดูแลกิจการฝ่ายทหาร ในราชธานี และทุกหัวเมือง ทั้งสมุหนายก และสมุหกลาโหม มีฐานะเป็น อัครเสนาบดี และเป็นประธานในคณะลูกขุนฝ่ายทหารและพลเรือน ในยามศึกสงครามทั้งทหารและพลเรือน ต่างต้องทำหน้าที่ในการสู้รบป้องกันบ้านเมืองเช่นเดียวกัน
ตำแหน่งสมุหนายก มีบรรดาศักดิ์และราชทินนามเป็น "เจ้าพระยาจักรี" ศักดินา 10,000 มีตราพระราชสีห์ และตราจักร เป็นตราประจำตำแหน่ง เมื่อประชุมเสนาบดีทั้งหมด สมุหนายกจะเป็นประธานในการประชุม เพราะมีฐานะเป็นประมุขของเสนาบดี สมุหนายก มีหน้าที่ติดต่อกับประเทศราช ในนามของพระมหากษัตริย์ แต่ไม่มีอำนาจปกครอง
ตั้งแต่รัชสมัยสมเด็จพระเพทราชา (พ.ศ. 2231 - 2246) มีการแบ่งหัวเมืองในราชอาณาจักร ออกเป็นหัวเมืองฝ่ายเหนือและฝ่ายใต้ ให้สมุหนายกดูแลหัวเมืองฝ่ายเหนือ สมุหกลาโหม ดูแลหัวเมืองฝ่ายใต้ ในปลายสมัยอยุธยา ในรัชสมัยสมเด็จพระเจ้าอยู่หัวบรมโกศ (พ.ศ. 2275 - 2301)  ได้มีการโอนอำนาจการปกครองหัวเมืองภาคใต้ ทั้งฝ่ายทหารและพลเรือนให้แก่ เจ้าพระยาโกษาธิบดี เสนาบดีพระคลัง
ในสมัยรัตนโกสินทร์ พระบาทสมเด็จพระพุทธยอดฟ้าจุฬาโลก โปรดเกล้า ฯ ให้โอนอำนาจการปกครองหัวเมืองภาคใต้ คืนให้สมุหกลาโหม ตั้งแต่หัวเมืองชายทะเลแปดเมือง รวมทั้งเมืองสมุทรสงคราม ซึ่งเดิมขึ้นกรมมหาดไทย รวมเป็นเก้าเมือง ให้เจ้าพระยาพระคลัง ปกครองโดยแบ่งหัวเมืองภาคใต้ฝ่ายตะวันตก ซึ่งขึ้นกับเจ้าพระยาพระคลัง สิบเก้าเมือง ขึ้นกับสมุหนายก หนึ่งเมืองคือ เพชรบุรี รวมยี่สิบเมือง มาขึ้นกับสมุหกลาโหม
มาสโตดอน (เครือข่ายสังคม)
มาสโตดอน (Mastodon) เป็นซอฟต์แวร์เสรีและโอเพนซอร์สสำหรับการทำงานบริการเครือข่ายสังคมที่โฮสต์ด้วยตนเอง มีคุณสมบัติไมโครบล็อกคล้ายกับทวิตเตอร์ ซึ่งให้บริการโดยโหนดที่ทำงานโดยอิสระจำนวนมากที่เรียกว่าอินสแตนซ์ (instances) แต่ละโหนดมีหลักปฏิบัติ เงื่อนไขการบริการ นโยบายความเป็นส่วนตัว ตัวเลือกความเป็นส่วนตัว และนโยบายการกลั่นกรองเนื้อหาของตนเอง
โครงการนี้ดูแลโดย Mastodon gGmbH ซึ่งเป็นองค์กรไม่แสวงผลกำไรของเยอรมัน
อนาถบิณฑิกเศรษฐี
อนาถบิณฑิกเศรษฐี หรือ สุทัตตอนาถปิณฑิกคฤหบดี เป็นชาวสาวัตถี (แคว้นโกศล) ในสมัยพุทธกาล มีชีวิตร่วมสมัยกับ พระพุทธเจ้า เดิมท่านมีนามว่าสุทัตตะเศรษฐี เกิดในตระกูลของสุมนะเศรษฐีผู้เป็นบิดา ท่านเป็นเศรษฐีที่ใจบุญ ชอบช่วยเหลือคนตกยาก ทำให้ท่านถูกเรียกจากชาวเมืองสาวัตถีว่า อนาถบิณฑิกเศรษฐี แปลว่า เศรษฐีผู้เป็นที่พึ่งของคนยาก (แปลตามศัพท์ว่า เศรษฐีผู้มีก้อนข้าวให้กับคน ยากจน)
อนาถบิณฑิกเศรษฐี ได้ไปค้าขายและได้ฟังธรรมจากพระพุทธเจ้าที่เมืองราชคฤห์จนบรรลุเป็นพระโสดาบัน ท่านจึงมีศรัทธาสร้างวัดเชตวันมหาวิหารถวายแก่พระสัมมาสัมพุทธเจ้า ด้วยเงินจำนวนมาก ท่านได้เป็นผู้ให้ความอุปถัมภ์บำรุงพระพุทธเจ้าและพระสงฆ์อย่างดีมาก เป็นสาเหตุหนึ่งที่ทำให้พระพุทธเจ้าเสด็จประทับจำพรรษาที่วัดพระเชตวันที่ท่านสร้างมากกว่าที่ประทับใด ๆ ถึง 19 พรรษา
เรื่องราวของอนาถบิณฑิกเศรษฐี มีปรากฏมากมายในคัมภีร์ทางพระพุทธศาสนา เป็นเรื่องราวที่แสดงถึงความศรัทธา ความมีสติปัญญา และความเอาใจใส่ในการบำรุงพระพุทธศาสนา ทำให้ท่านได้รับยกย่องจากพระพุทธเจ้าให้เป็น อุบาสกผู้เลิศในการเป็นผู้ถวายทาน (เอตทัคคะในฝ่ายผู้เป็นทายก)
หลุยส์ ปาสเตอร์
การทดลองที่มีชื่อเสียงของปาสเตอร์เมื่อปี พ.ศ. 2424 ที่พิสูจน์ให้เห็นว่าแกะและวัวที่ได้รับการฉีด “วัคซีน” ที่ทำจากเชื้อจุลินทรีย์บาซิลไล ซึ่งเป็นสมมติฐานของโรคแอนแทรคที่ถูกทำให้อ่อนจางลงของเขา สามารถต่อสู้กับโรคระบาดที่มีอันตรายของสัตว์คือโรคแอนแทรคดังกล่าวได้โดยไม่ติดโรค ในปี พ.ศ. 2431 สถาบันปาสเตอร์ได้รับการจัดตั้งขึ้นในกรุงปารีสเพื่อต่อสู้กับโรคพิษสุนัขบ้า ซึ่งปาสเตอร์ได้ทำงานประจำในสถาบันนี้จนถึงแก่กรรม
ปัจจุบัน สถาบันปาสเตอร์ยังคงเป็นสถาบันวิจัยที่มีชื่อเสียงที่สุดในโลกที่ยังคงทำงานวิจัยงานด้านจุลชีววิทยาอยู่ รวมทั้งการค้นพบเชื้อไวรัสเอชไอวี ซึ่งเป็นสาเหตุของโรคภูมิคุ้มกันบกพร่องหรือเอดส์
ประวัติ
บิดาของปาสเตอร์เป็นช่างฟอกหนังชื่อ ชอง โจเซฟ ปาสเตอร์ เคยเป็นทหารผ่านศึกสมัยจักรพรรดินโปเลียน ฐานะของครอบครัวไม่ดีนัก เขาได้รับการศึกษาครั้งแรกที่จังหวัดอาร์บัวส์ มีความถนัดทางด้านวิทยาศาสตร์นอกจากนี้เขายังมีความสามารถพิเศษในการวาดรูปอีกด้วย
ครอบครัวของเขาได้ย้ายไปอยู่ที่เมืองอาร์บัวส์ ต่อมาเขาก็ได้ไปเรียนที่กรุงปารีส แต่ก็ป่วยด้วยโรคคิดถึงบ้าน ก่อนจะกลับไปเรียนที่ปารีสอีกครั้งในภายหลัง จนกระทั่งปี ค.ศ. 1854 เขาได้ดำรงตำแหน่งศาสตราจารย์วิชาเคมีและคณบดีคณะวิทยาศาสตร์ของมหาวิทยาลัยลิลล์ 18221895
บัวบาน ผามั่ง
บัวบาน ผามั่ง เกิดวันที่ 27 ธันวาคม พ.ศ. 2526 ที่จังหวัดเชียงราย เป็นนักกรีฑา ที่ได้รับรางวัลเหรียญทองพุ่งแหลนในเอเชียนเกมส์ 2006และซีเกมส์ 3 สมัย
บัวบาน มีบิดา นายไกรทอง ผามั่ง มารดา นางคำเอ้ย ผามั่ง จบการศึกษาระดับชั้นอนุบาลถึงประถมศึกษาจาก โรงเรียนบ้านทุ่งหลวง (จ. เชียงราย) และมัธยมศึกษาจาก โรงเรียนดำรงราษฎร์สงเคราะห์ ปัจจุบันศึกษาในระดับอุดมศึกษาที่ คณะนิติศาสตร์ มหาวิทยาลัยศรีปทุม
บัวบาน เริ่มเล่นกีฬาครั้งแรก อายุ 12 ปี แข่งขันรายการแรก เยาวชนเอเชียที่บรูไน ได้ที่ 2 โดยมีผลงานดังต่อไปนี้
ปรากฏการณ์รังผึ้งล่มสลาย
ปรากฏการณ์รังผึ้งล่มสลาย (colony collapse disorder, ย่อ: CCD) เป็นปรากฏการณ์ที่ผึ้งงานจากรังหรือนิคมผึ้งพันธุ์ (Western honey bee) หายไปอย่างฉับพลัน การหายไปดังกล่าวเกิดขึ้นตลอดประวัติศาสตร์การเลี้ยงผึ้ง และรู้จักกันในหลายชื่อ ก่อนจะเปลี่ยนมาใช้ชื่อ "colony collapse disorder" ในปลายปี 2549 พร้อมกับการหายไปของนิคมผึ้งพันธุ์ที่เพิ่มขึ้นมากในขณะนั้น ผู้เลี้ยงผึ้งสังเกตปรากฏการณ์ที่คล้ายกันในเบลเยียม ฝรั่งเศส เนเธอร์แลนด์ กรีซ อิตาลี โปรตุเกสและสเปน และยังมีรายงานเบื้องต้นมาจากสวิตเซอร์แลนด์และเยอรมนี แม้ว่าจะรุนแรงน้อยกว่า ขณะที่สมัชชาไอร์แลนด์เหนือได้รับรายงานการลดจำนวนกว่า 50%
การใช้ยาฆ่าแมลงกลุ่มนีโอนิโคตินอยด์ (neonicotinoid) เช่น อะเซทามิปริด (acetamiprid) โคลไธอานิดิน (clothianidin) และอิมิดาโคลไพรด์ (imidacloprid) ซึ่งเป็นหนึ่งในสารฆ่าศัตรูพืชและสัตว์ที่ใช้กันแพร่หลายที่สุดในโลก ที่เพิ่มขึ้น ตามติดการตายของผึ้งที่เพิ่มสูงขึ้นตั้งแต่ปี 2548 ในปี 2555 การศึกษาอิสระที่ผ่านการกลั่นกรองจำนวนมากได้รับการตีพิมพ์ ซึ่งแสดงว่านีโอนิโคตินอยด์มีช่องทางการสัมผัสซึ่งตรวจจับไม่ได้ที่กระทบต่อผึ้ง เช่น ผ่านฝุ่น เรณู และน้ำต้อย ว่าความเป็นพิษต่ำกว่านาโนกรัมส่งผลให้ผึ้งไม่สามารถบินกลับรังโดยไม่ทำให้ถึงตายทันที ซึ่งเป็นอาการหลักของปรากฏการณ์รังผึ้งล่มสลาย และบ่งชี้ว่ามีนีโอนิโคตินอยด์ในสิ่งแวดล้อมในเหมืองฝายและดิน การศึกษาเหล่านี้กระตุ้นให้เกิดการทบทวนอย่างเป็นทางการในปี 2556 โดยองค์การความปลอดภัยอาหารยุโรป ที่ระบุว่า นีโอนิโคตินอยด์ก่อความเสี่ยงสูงอย่างยอมรับไม่ได้แก่ผึ้ง และว่าการอ้างความปลอดภัยของหน่วยงานกำกับดูแลที่ขึ้นอยู่กับวิทยาศาสตร์ที่อุตสาหกรรมเป็นผู้อุปถัมภ์นั้นมีข้อบกพร่อง ปรากฏการณ์รังผึ้งล่มสลายอาจเกิดจากหลายปัจจัยประกอบกัน  ในปี 2550 บางหน่วยงานให้เหตุผลว่าปัญหาเกิดจากปัจจัยชีวนะ เช่น เห็บ Varroa ปรสิต Nosema apis และไวรัสอัมพาตฉับพลันอิสราเอล  ปัจจัยส่งเสริมอื่นอาจรวมความเครียดที่เกี่ยวข้องกับการเปลี่ยนแปลงของสิ่งแวดล้อม ทุพโภชนาการ และการเลี้ยงผึ้งแบบย้ายถิ่น อีกการศึกษาหนึ่งในปี 2555 ยังชี้หลายสาเหตุ ซึ่งระบุรายการสารฆ่าศัตรูพืชและสัตว์ไว้หลังเห็บ Varroa พันธุกรรม การสูญเสียถิ่นที่อยู่ และโภชนาการที่เลว
การล่มสลายของรังผึ้งนั้นมีความสำคัญทางเศรษฐกิจ เพราะพืชผลการเกษตรหลายชนิดทั่วโลกต้องอาศัยผึ้งพันธุ์ถ่ายเรณู ในเดือนเมษายน 2556 สหภาพยุโรปประกาศแผนจำกัดการใช้สารฆ่าศัตรูพืชและสัตว์บางชนิดเพื่อกันมิให้ประชากรผึ้งลดลงกว่านี้ และเมื่อสิ้นเดือนนั้น ได้ผ่านกฎหมายซึ่งห้ามการใช้นีโอนิโคตินอยด์หลายชนิดเป็นเวลาสองปี การขาดแคลนผึ้งในสหรัฐอเมริกาได้เพิ่มค่าใช้จ่ายของเกษตรกรที่จะต้องเช่าผึ้งมาถ่ายเรณูสูงสุดถึง 20%
เชิงอรรถ
ข . ได้แก่ disappearing disease, spring dwindle, May disease, autumn collapse และ fall dwindle disease
จอห์น ซิงเกอร์ ซาร์เจนต์
จอห์น ซิงเกอร์ ซาร์เจนต์ (ภาษาอังกฤษ: John Singer Sargent) (12 มกราคม ค.ศ. 1856 - 14 เมษายน ค.ศ. 1925) เป็นจิตรกรคนสำคัญของสหรัฐอเมริกาในคริสต์ศตวรรษที่ 19 และ 20 ผู้มีความเชี่ยวชาญทางการเขียนภาพภูมิทัศน์, ภาพเหมือน และ การใช้สีน้ำ ซาร์เจนต์เกิดที่ฟลอเรนซ์ ที่ประเทศอิตาลี บิดามารดาเป็นชาวอเมริกัน ซาร์เจนต์ศึกษาที่อิตาลีและเยอรมนี ต่อมาที่ปารีสกับเอมีล โอกุสต์ การอลุส-ดูว์ร็อง (Emile Auguste Carolus-Duran) ในชีวิตซาร์เจนต์เขียนจิตรกรรมสีน้ำมันด้วยกันทั้งสิ้นราว 900 ภาพ และอีก 2,000 ภาพเขียนด้วยสีน้ำ นอกจากนั้นก็ยังมีงานเขียนภาพร่าง และภาพวาดลายเส้นด้วยถ่านอีกด้วย
ชีวิตเบื้องต้น
ก่อนที่จะเกิด ฟิทซ์วิลเลียมบิดาของซาร์เจนต์เป็นศัลยแพทย์ทางตาอยู่ที่โรงพยาบาลวิลล์สอายที่ฟิลาเดลเฟีย หลังจากพี่สาวคนโตเสียชีวิตไปเมื่ออายุได้เพียงสองขวบ มารดาของซาร์เจนต์แมรีได้รับความกระทบกระเทือนทางประสาทอย่างหนัก จนสามีตัดสินใจพาภรรยาเดินทางไปต่างประเทศเพื่อจะไปรักษาตัวรักษาใจให้ดีขึ้น แต่ทั้งสองสามีภรรยาไปดำเนินชีวิตแบบเร่ร่อนอยู่ในประเทศต่างๆ จนตลอดชีวิต
แม้ว่าจะมีฐานอยู่ที่ปารีสและบิดาและมารดาของซาร์เจนต์ก็จะย้ายที่พำนักเป็นประจำตามฤดูกาล ระหว่างเมืองพักผ่อนตากอากาศริมทะเลและภูเขาในฝรั่งเศส, เยอรมนี, อิตาลี และ สวิตเซอร์แลนด์ ขณะที่มีครรภ์บิดาและมารดาของซาร์เจนต์ไปหยุดพักอยู่ที่ฟลอเรนซ์เพราะการระบาดของอหิวาตกโรค ซาร์เจนต์จึงได้ถือกำเนิดในฟลอเรนซ์ในปี ค.ศ. 1856 ปีต่อมาแมรีก็ให้กำเนิดแก่น้องสาวชื่อแมรีเช่นเดียวกับมารดา หลังจากการเกิดของซาร์เจนต์แล้วฟิทซ์วิลเลียมก็จำใจต้องลาออกจากตำแหน่งในฟิลาเดลเฟีย และตกลงตามคำร้องขอของภรรยาในการตั้งรกรากอยู่ในต่างประเทศเป็นการถาวร ฟิทซ์วิลเลียมและแมรีดำรงชีวิตอย่างระมัดระวังจากเงินมรดกจำนวนเล็กน้อยและจากเงินสะสม และใช้ชีวิตอย่างโดดเดี่ยวกับลูกทั้งสองคน และโดยทั่วไปแล้วก็มักจะเลี่ยงสังคมและชาวอเมริกันอื่นๆ นอกจากเพื่อนฝูงในวงการศิลปะเท่านั้น
แม้ว่าบิดาจะเป็นครูสอนวิชาเบื้องต้นผู้มีความอดทน แต่ซาร์เจนต์ก็เป็นเด็กที่ชอบอิสระที่มีความสนใจในสิ่งแวดล้อมภายนอกมากกว่าที่นั่งเรียนหนังสือจับเจ่าอยู่ในห้อง ตามที่บิดาบรรยายในจดหมายถึงบ้านว่า “[จอห์น]เป็นเด็กที่สนใจกับการสังเกตความเป็นไปของสิ่งแวดล้อมอย่างใกล้ชิด” มารดาของซาร์เจนต์ตรงกันข้ามกับสามีและมีความเชื่อว่าการท่องเที่ยวไปทั่วยุโรป ไปเยี่ยมชมพิพิธภัณฑ์และคริสต์ศาสนสถานต่างๆ เป็นการให้การศึกษาอย่างพอเพียงต่อซาร์เจนต์ การพยายามให้ซาร์เจนต์เข้าศึกษาในโรงเรียนอย่างเป็นทางการหลายครั้งต่างก็ประสบความล้มเหลว เพราะการใช้ชีวิตในการเดินทางไปตามที่ต่างๆ ของบิดามารดา แมรีเองเป็นจิตรกรสมัครเล่นผู้มีฝีมือ และฟิทซ์วิลเลียมก็เป็นผู้มีความชำนาญในการเขียนภาพประกอบหนังสือทางแพทย์ศาสตร์ ตั้งแต่เริ่มแรกแมรีก็ให้สมุดร่างภาพและสนับสนุนให้ซาร์เจนต์ออกไปวาดรูป ซาร์เจนต์ก็ตั้งอกตั้งใจวาดภาพ และกระตือรือร้นที่จะก็อปปีภาพเรือต่างๆ ที่เห็นใน “อิลลัสเทรดเทดลอนดอนนิวส์” และร่างภาพภูมิทัศน์ ซึ่งทำให้ฟิทซ์วิลเลียมคาดว่าความสนใจเกี่ยวกับเรือของบุตรชายจะนำไปสู่อาชีพที่เกี่ยวกับกองทัพเรือ
เมื่ออายุได้สิบสามปีมารดาก็รายงานว่าซาร์เจนต์ “ร่างภาพได้อย่างงดงาม และมีความรวดเร็วและตาดีอย่างคาดไม่ถึง ถ้าเราสามารถให้บทเรียนที่ดี ไม่นาน[ซาร์เจนต์]ก็คงจะเป็นศิลปินน้อยๆ ได้คนหนึ่ง” ในช่วงเดียวกันซาร์เจนต์ก็ได้รับการศึกษาเกี่ยวกับการเขียนภาพสีน้ำจากคาร์ล เวลช์ผู้เป็นจิตรกรภูมิทัศน์ชาวเยอรมัน แม้ว่าจะได้รับการศึกษาอย่างไม่เต็มที่แต่ซาร์เจนต์ก็เป็นผู้มีความรู้ดี และเป็นผู้มีความสามารถทางศิลปะ, ดนตรี และวรรณกรรม ซาร์เจนต์พูดภาษาฝรั่งเศส, อิตาลี และเยอรมันได้อย่างคล่องแคล่ว เมื่ออายุได้ 17 ปีก็ได้รับคำบรรยายว่าเป็นผู้มีความ “แน่วแน่, ช่างสังเกต, มุ่งมั่น และ แข็ง” (เช่นเดียวกับมารดา) แต่ขี้อาย, ใจกว้าง และถ่อมตน (เช่นเดียวกับบิดา) ซาร์เจนต์คุ้นเคยกับจิตรกรรมของจิตรกรชั้นครูโดยตรงเป็นอย่างดี เช่นที่เขียนในปี ค.ศ. 1874 ว่า “ผมได้เรียนที่เวนิสในคุณค่าของงานของตินโตเรตโตเป็นอย่างมาก และเห็นว่าจะเป็นรองก็แต่จากมีเกลันเจโล และ ทิเชียนเท่านั้น”
การฝึกหัด
ความพยายามเพื่อที่จะศึกษาที่สถาบันฟลอเรนซ์ต้องประสบกับความผิดหวังเพราะสถาบันกำลังอยู่ในช่วงที่กำลังจัดระบบใหม่ ระหว่างปี ค.ศ. 1874 ถึงปี ค.ศ. 1878 ซาร์เจนต์ศึกษากับการอลุส-ดูว์ร็องผู้มีอิทธิพลสำคัญ ห้องเขียนภาพของการอลุส-ดูว์ร็องเป็นห้องเขียนภาพที่ก้าวหน้าแทนที่จะเขียนภาพตามวิธีที่ทำกันมาก่อน โดยการวาดภาพร่างอย่างระมัดระวังและรองสีก่อนที่จะเขียนจริง มาเป็นการเขียนโดยการระบายสีโดยตรง (alla prima) บนผ้าใบเช่นวิธีการเขียนของดิเอโก เบลัซเกซ ซึ่งเป็นวิธีที่ขึ้นอยู่กับการวางโทนสีอย่างเหมาะสมบนผืนผ้าใบ แนวการสองวิธีนี้ทำให้การให้สีในภาพเป็นอิสระมากขึ้นกว่าการกำหนดสีตามภาพที่ร่างไว้แล้ว และเป็นวิธีที่แตกต่างจากวิธีของห้องเขียนภาพของฌอง เลออง เจอโรมที่จิตรกรชาวอเมริกันทอมัส เอคินส์ และ ฌูเลียน อัลเดนศึกษาอยู่ การอลุส-ดูว์ร็องเป็นจิตรกรภาพเหมือนผู้มีชื่อเสียงขึ้นมาอย่างรวดเร็วที่มีความเชี่ยวชาญในวิธีเขียนที่เด่น (bold) อิทธิพลของการอลุส-ดูว์ร็องเป็นจุดที่เปลี่ยนวิถีชีวิตของซาร์เจนต์อย่างสิ้นเชิง ในปี ค.ศ. 1879 ซาร์เจนต์เขียนภาพเหมือนของการอลุส-ดูว์ร็องซึ่งเป็นงานที่เป็นที่ยอมรับและเป็นวิธีเขียนภาพที่ซาร์เจนต์ใช้เขียนต่อมาในงานต่างๆ เมื่อแสดงงานที่ปารีสเป็นการแสดงเพื่อสดุดีครูและเป็นการโฆษณาหางานเขียนภาพเหมือนไปด้วย
ในปี ค.ศ. 1874 ซาร์เจนต์ก็สอบผ่านในการพยายามพยายามครั้งแรกในการเข้าทำการศึกษาที่สถาบันวิจิตรศิลป์ ซึ่งเป็นสถาบันการศึกษาศิลปะชั้นนำของฝรั่งเศส ที่ซาร์เจนต์เข้าศึกษาการวาดภาพลายเส้น ที่รวมทั้งกายวิภาคศาสตร์และการวาดแบบที่ใช้ทัศนมิติ ซาร์เจนต์ได้รับรางวัลเหรียญเงิน นอกจากนั้นการศึกษากับสถาบันแล้วซาร์เจนต์ก็ยังทำการศึกษาด้วยตนเอง โดยการไปวาดภาพในพิพิธภัณฑ์ และฝึกเขียนภาพในห้องเขียนภาพที่ใช้ร่วมกับเจมส์ คาร์โรลล์ เบ็คสมิธผู้กลายมาเป็นเพื่อนที่ช่วยสร้างผลประโยชน์ให้ เบ็คสมิธมีบทบาทในช่วยให้ซาร์เจนต์มีโอกาสติดต่อกับสังคมชาวอเมริกันที่พำนักอยู่ในต่างประเทศ นอกจากนั้นแล้วซาร์เจนต์ก็ยังศึกษากับเลอง บงนาต์